དེ་ལྟ་ན་ཡང་།འདས་བོ་སྤྱང་སྐྱའི་དགེ་འདུན་རྒྱལ་མཚན་དང་ཆུ་སྐྱེས་དཔལ་བཟང་གཉིས་འཛིན་བཟུང་བྱས་ཏེ།ཉིན་ཤས་རྗེས་སུ་མཚན་མོར་གཞན་གྱི་སྲོག་ལ་རྒོལ་བའི་འུག་བྱ་བཞིན།བྲག་དཀར་དགེ་འདུན་གྲགས་པ་དང་ཧོར་རྒྱའི་དཔལ་ལྡན་དུས་འཁོར་གྲྭ་ཚང་གི་ལྕགས་པར་ཁང་གི་འགན་འཛིན་ཚོ་བཞིའི་གྲགས་པ་གསུམ་ཡང་གཅིག་རྗེས་གཉིས་མཐུད་ཀྱིས་འཛིན་བཟུང་བྱས་པས།རྗེས་ནས་ད་གཟོད་ང་རང་དགོན་པ་དང་སློབ་གྲྭའི་ནང་སྦྱར་བའི་ཡི་གེ་དེ་འབྲི་མཁན་ཁོང་གཉིས་མིན་ནམ་སྙམ་པའི་དོགས་པ་སྐྱེས་ལ།སེམས་ཕྲལ་ཡང་ཤིན་ཏུ་ཆེན་པོ་བྱུང་།